cyanic-selkie/wikianc huggingface dataset:
Longyearbyen
Gruvedrift
Det er berre drift i ei gruve i Longyearbyen, Gruve 7. I underkant av 50 personar er sysselsette der (2018). Gruva ligg nesten ei mil aust for byen, og kolet blir transportert med lastebil til hamna i Longyearbyen. Gruva er fullstendig mekanisert.
Høgare utdanning
Hausten 1993 blei Universitetsstudia på Svalbard (UNIS) starta opp. UNIS har sidan bytta namn til Universitetssenteret på Svalbard, og har sidan starten ikkje vore eit sjølvstendig universitet, men vore drive som ei stifting av universiteta i Oslo, Bergen, Trondheim og Tromsø. Her kan studentar ta utdanning på bachelor- og masternivå i arktisk biologi, arktisk geologi, arktisk geofysikk og arktisk teknologi. UNIS har ein høg internasjonal profil, og alle kurs er tilbode på engelsk dersom ein av studentane ikkje forstår norsk. Talet på studentar er aukande, og om lag halvparten er frå Noreg. Av dei utanlandske er over halvparten frå Norden. I 2005 blei UNIS-bygget utvida til over dobbel storleik og omgjort til ein del av Svalbard forskningspark. Forskingsparken blei offisielt opna 26. april 2006.
Helsestell
Longyarbyen sjukehus blei 1. januar 2002 ei avdeling ved Universitetssjukehuset Nord-Noreg. Det har primær- og spesialisthelsetenester, tannlege, fysioterapi, bedriftshelseteneste og jordmor/helsesøster. Svangerskaps- og eldreomsorg blir ikkje gjeve på Svalbard og fødslar skjer på fastlandet.
Turistnæring
Saman med høgare utdanning er turistnæringa ei vekstnæring i Longyarbyen.
Snillfjorden
Snillfjorden er ein fjordarm av Hemnfjorden i kommunane Heim og Orkland i Trøndelag. Fjorden strekkjer seg 14 km austover til tettstaden og kommunesenteret Krokstadøra i botn av fjorden.
Digitalt bakkenett
Eit digitalt bakkenett for fjernsyn kringkastar digitale signal frå fjernsynssendarar som kan takast imot med i vanleg UHF-antenne. Hovudformålet med et slikt nett er å overføre fjernsynskanalar, men nettet kan også overføre anna innhald, for eksempel radiokanalar, elektronisk programguide og «super tekst-TV».
I Noreg er det Norges Televisjon AS som byggjer ut og driftar bakkenettet, medan NRK og RiksTV leier sendekapasitet.
Imsterfjorden
Imsterfjorden er ein fjordarm av Trondheimsleia i kommunane Hitra og Orkland i Trøndelag. Fjorden strekkjer seg 6,5 km sørover til Feneset i botn av fjorden.
Fjorden har innløp mellom Kongensvollen i vest og Moldtun i aust. Åsøya ligg midt i innløpet til fjorden og sør for denne ligg Monsholmen, Tyskøya og Kattøya med forholdsvis tronge sund i mellom. Like aust for Feneset ligg garden Imstra, som fjorden er kalla opp etter.
Jabal Ram
Jabal Ram er eit fjell i Jordan. Høgda er målt til 1734 meter over havet. Ein trudde ein gong at fjellet var det høgaste i Jordan, men dette er Jabal Umm al Dami på 1854 meter over havet.
Sambre
Sambre er ei elv som renn gjennom nordlege område av Frankrike og sørlege område av Belgia, og ho er ei av sideelvene til Maas frå venstre.
Elveleie
Elva har utspring nær Le Nouvion-en-Thiérache, i Aisne-departmentet. Ho renn så gjennom det fransk-belgiske kolområdet, som tidlegare var eit viktig industridistrikt. Store delar av elva er kanalisert og ho munnar ut i Maas ved Namur i Belgia. Sambre er knytt til elva Oise via Sambre-Oise-kanalen.
Sambre renn gjennom følgjande franske departement, belgiske provinsar og landsbyar:
Gutnisk
Gutnisk og gotlandsk (svensk gutamål, gutniska og gotländska) er ei gruppe skandinaviske mål frå Gotland. Gutnisk (Gutamål) blir rekna som eit eige språk, gotlandsk som dialekt av svensk. Gutnisk stammar ikkje frå den vestnordiske eller austnordiske forma av norrønt, men frå gammalgotlandsk, forngutniska.
Gutnisk skil seg frå svensk og dansk, men er likt vestnordisk, i det at det framleis har diftongar, som i bain ('bein', svensk ben, auga ('auga', svensk öga) og droyma ('drøyma', svensk drömma). Lange vokalar er diftongert, som i sväin ('svin') og äut ('ut'). Målet har bevart lang a i til dømes skal ('skål') og g, k, sk og stj, også framfor fremre vokalar.
Døme på gutnisk
Under er eit døme på Fader vår på gutnisk, omsett av Jacob Tofténius på midten av 1700-talet.
Øya Reichenau
Reichenau er ei øy Bodensjøen sør i Tyskland. Ho ligg mellom Gnadensee og Untersee, nesten rett vest for byen Konstanz. Øya er forbunde til fastlandet via ei kunstig vegfylling.
I 2001 vart øya ein del av verdsarvlista til UNESCO på grunna av klosteret her. Klosterkyrkja er tileigna Jomfru Maria og St. Maruks. To andre kyrkjer er bygd på øya, den eine tileigna St. Georg, og den andre til St. Peter og Paulus. Dei kjende kunstverka på Reichenau er mellom anna dei unike ottoianske veggmåleria av mirakla til Jesus frå 900-talet. Abbeden budde i ein toetasjars steinbygning som vart heva med to ekstra etasjar av bindingsverk på 1300-talet, eit av dei eldste bindingsverksbygga sør i Tyskland.
Klosteret eigde mellom anna landsbyen Reichenau, som ligg i kommunen Tamins i kantonen Graubünden i Sveits, og som er kalla opp etter klosteret.
I dag er øya kjend for grønsaksgardane og vingardane. Wollmatinger Ried ved sida av øya er eit stort naturreservat, eit våtmarksområde med halmstrå der mange trekkfuglar har stoppestad.
Historie
Klosteret låg ved ein av hovudvegane mellom Tyskland og Italia, og husa ein skule, eit scriptorium og ein verkstad for kunstnarar, og skal ha vore eit av dei største og kulturelt viktigaste sentera som produserte handskrivne manuskript i Europa seint på 900-talet og tidleg på 1000-talet. Eit døme på kva sciptoriumet produserte var Pericopes av Henry II, laga for keisaren. Dette ligg i dag i München. Reichenau har bevart sine verdifulle lekamar, som mellom anna inkluderer krus frå bryllaupet i Kanan.
Klostret nådde toppen under abbed Berno av Reichenau (1008-1048). Under hans tid levde og arbeida lærde som Hermanus Contractus i Reichenau. Under andre halvdelen av 1000-talet vart klosteret kulturelt viktigare før det avtok på grunn av pave Gregorius VII sin restriktive reformer og på grunn av klosteret si rivalisering med det nærliggande klosteret Sankt Gall. Etter kvart vart klosteret lite viktig. Då området rundt klosteret vart avkrista og klosteret var oppløyst under Napoleon, vart delar av Reichenau sitt vidkjende bibliotek flytta til det statlege Landesbibliothek i Karlsruhe.
Verrafjorden
Verrafjorden er ein fjordarm av Trondheimsleia i Orkland i Trøndelag fylke. Fjorden strekkjer seg 8 km aust- og sørover til Steinsdalen i botn av fjorden.
Ustaoset
Ustaoset ligg i Hol kommune i Buskerud, og har ein stasjon på Bergensbanen. På staden ligg òg ein hytteby med rundt 900 hytter, hotell og fjellstover.
Namnet kjem av at staden er osen der elva Usteåne renn ut frå Ustevatn.
Sebastian Samuelsson
Sebastian Samuelsson er ein svensk skiskyttar som vaks opp i Malmköping i Södermanlands län og i Sollefteå i Västernorrlands län. Han vann ein gull- og ein sølvmedalje under Vinter-OL 2018 i Pyeongchang. Året etter fekk han ein bronse då verdsmeisterskapen fann stad heime i Sverige.
Aktiv
Samuelsson overraska stort då han i dei olympiske vinterleikane 2018 gjekk inn til sølv på jakstarten. Med startnummer 13 og 34 sekundar bak teten, kleiv han etter framifrå skyting og gode ski framover i feltet. I innspurten la han tyske Benedikt Doll bak seg og vart nummer to bakom franske Martin Fourcade. Tre dagar etter gjekk Samuelsson eit nytt godt renn då han vart fjerdemann på 20-kilometeren. Vel ei veke seinare krynte han innsatsen med å verte olympisk meister i 4 x 7,5 km stafett. Han gjekk då tredje etappen for det svenske mannskapet som triumferte framfor favorittane frå Noreg. Dei andre gullvinnarane var Peppe Femling, Jesper Nelin og Fredrik Lindström. Under VM i skiskyting 2019 i Östersund enda Samuelsson på ny på fjeredeplassen i normalprogrammet. Saman med Hanna Öberg vann han så bronse i den nye VM-øvinga parstafett.
Provinsen Castellón
Castellón (spansk) eller Castelló (valenciansk/katalansk) er ein provins nord i Spania, sentralt i den autonome regionen Valencia. Han grensar til provinsane Valencia, Teruel og Tarragona og til Middelhavet.
Provinshovudstaden er Castellón de la Plana (ka: Castelló de la Plana). Provinsen har om lag ein halv million innbyggjarar, der ein tredjedel bur i provinshovudstaden, to tredjedelar i storbyområdet til byen og kring 85 % langs kysten.
Andre store byar i provinsen er Villarreal, Burriana, la Vall d'Uixó og Vinaròs. Det er 135 kommunar i provinsen.
2047
2047 er eit normalår som byrjar på ein tysdag i den gregorianske kalenderen.
Trent Noel
Trent Noel er ein trinidadisk fotballspelar, som har spela for Joe Public i den trinidadiske fotballigaen og for Trinidad og Tobago sitt landslag.
Ich steh mit einem Fuß im Grabe
Ich steh mit einem Fuß im Grabe!, BWV 156, er ein kyrkjeleg kantate komponert av Johann Sebastian Bach.
Han vart komponert i Leipzig i 1729 for tredje sundagen etter trettande dag jul.
Teksten er skriven av Christian Friedrich Henrici (Picander) (sats 3-5), Johann Hermann Schein (andre sats) og Kaspar Bienemann (sjette sats).
Koraltemaet er basert på salmen «Aus tiefer Not schrei ich zu dir» og «Machs mit mir, Gott, nach deiner Güt». Den første melodien fanst truleg i ei tidlegare form på 1400-talet, før Wolfgang Dachstein skreiv han om til slik han finst i Teütsch Kirchen amt (Del 1) i Strasbourg i 1525. Den andre melodien vart komponert av Johann Hermann Schein og finst som ei skillingsvise som «Trostliedlein a 5.Vber seligen Hintritt der Frawen Margariten, Des Herrn Caspar Werners Eheliche Hausfrawen» i Leipzig i 1628.
Instrumentering og struktur
Stykket er instrumentert for obo, to fiolinar, bratsj og basso continuo, samt fire songsolistar (sopran, alt, tenor, bass) og firedelt kor.
Det består av seks satsar:
Tanákh
Tanákh eller Tenákh (hebraisk tānāx eller tənax) er det mest brukte jødiske namnet for den hebraiske Bibelen. Tanákh svarar i hovudtrekk til det kristne Gamle testamentet, men med ulik bokrekkefølgje, noko ulik versnummerering (særleg i Salmane) og ei vesentleg ulik tolkingshistorie. Tanákh har til felles med det protestantiske Gamle testamentet at dei deuterokanoniske skriftene normalt ikkje er tekne med. Blant etiopiske jødar blir òg dei deuterokanoniske skriftene rekna som kanoniske.
Torre del Greco
Torre del Greco (it. 'det greske tårnet') er ein by i provinsen Napoli i regionen Campania i Italia og har om lag 90 000 innbyggjarar. Folket i byen snakkar ein spesiell dialekt kalla torrese, og stundom corallini. Greske og spanske tradisjonar har påverka kulturen i byen.
Tanákh
Alternative skrivemåtar og synonym
Ordet kan òg bli skrive som Tenakh, Tanach, Tenach eller TN"K. I hovudsakleg kristne teologiske krinsar finst òg forma Tanak.
Torre del Greco
Torrese
Torrese er ein dialekt som er mykje påverka av greske og spanske ord og som vert rekna som uforståeleg for folk i Nord-Italia. Ordet for 'jente' i torrese er til dømes guagliona og for 'gut' guaglione. Dei tilsvarande italienske orda for gut og jente er ragazzo og ragazza. Begge torrese-orda kjem frå det gamle greske ordet for gut og jente som ein finn på den greske øya Rhodos, som dei napolitanske grekarane kom frå.
Tanákh
Ordet «Tanákh» er eit akronym
Tanákh er i seg sjølv eit akronym for dei tre hovuddelane av den jødiske Bibelen:
Dean Nunataks
Dean Nunataks er to nunatakar som ligg kring 10 km aust-nordaust for Mount Moses i Hudson Mountains. Dei vart kartlagde av US Geological Survey frå landmålingar og flyfoto tekne av U.S. Navy i 1960–66, og vart gjeve namn av Advisory Committee on Antarctic Names etter William S. Dean frå Pleasanton i Texas, som tente som radioamatørkontakt i USA landmålingsgruppa i Ellsworth Land i 1968–69, og for andre feltgrupper frå US Antarctic Research Program over ein treårsperiode.
Porsgrunn/Skien
Porsgrunn/Skien er definert som ein samanhengande tettstad av SSB, og har fordelde i kommunane Skien, Porsgrunn og Bamble. Tettstaden vert òg omtala som ein dobbeltby eller fleirkjerneby, fordi dei to byane Skien og Porsgrunn har vakse saman. Byane Brevik i Porsgrunn kommune og Langesund og Stathelle i Bamble kommune utgjer også delar av tettstaden Porsgrunn/Skien. Tettstaden femner altså to store og tre mindre byar.
Dobbeltbyen og tettstaden Porsgrunn/Skien utgjer den sentrale delen av Grenlandsregionen som er ein fleirkjernebyregion.
Flatøy skule
Flatøy skule var ein barneskule på Flatøy i dåverande Meland kommune i Hordaland fylke. Han hadde i skuleåret 2008–2009 57 elevar fordelt i fire klasser, og ti tilsette med Espen Storstrand som rektor. Skulen nytta nynorsk og hadde adresse Flatøyvegen 70. Flatøy skule var vedteken nedlagt etter skuleåret 2009–2010.
Historie
Skulen tok imot elevar frå Flatøy, noko han har gjort sidan opninga i 1937. Skulen var det første bygget på Flatøy som fekk innlagt vatn på midten av 50-talet.
Nedlegging
16. desember 2009 vedtok formannskapet i kommunen at Flatøy skule skulle leggast ned, noko som førte til debatt hjå Flatøy-folket. Nedlegginga vart vedteke i formannskapet med 21 mot seks stemmer. Ein av grunnane for å leggja ned skulen var å spara pengar. I fylgje kommunebudsjettet 2010 kunne kommunen spare ca. to millionar kroner på nedlegging. Frå hausten 2010 byrjar Flatøy-elevane på Sagstad skule.
William Nygaards legat
William Nygaards legat vert utdelt av Aschehougs forlag. Det vart oppretta i 1972 i høve forlaget sitt 100-årsjubileum. Legatet vert tildelt forfattarar og medarbeidarar til skulebøker, lærebøker, fagbøker som Aschehoug forlag gir ut. Legatet er på 50 000 kroner. Det vert utdelt av styret i Aschehoug forlag og kan ikkje søkjast.
Ich lasse dich nicht, du segnest mich denn
Ich lasse dich nicht, du segnest mich denn!, BWV 157, er ein kyrkjeleg kantate komponert av Johann Sebastian Bach.
Han vart komponert i Leipzig i 1727 og framført for kyndelsmesse under gravferda til Johann Christoph von Ponickau i Pomssen. Stykket vart framført på nytt 6. februar 1728 eller seinare i Leipzig.
Teksten er henta frå 1. Mosebok 32: 26 (første sats), Christian Keymann (femte sats) og Christian Friedrich Henrici (Picander) (sats 2-5)
Koraltemaet er basert på salmen «Meinen Jesum laß ich nicht». Andreas Hammerschmidt (1611 eller 1612 - 1676) komponerte denne melodien som først finst i Fest-, Buß- und Danklieder for fem stemmer og fem instrument. Samlinga er tilskriven kurfyrstinne Magdalena Sibylla av Sachsen og vart trykt i 1658 i Zittau.
Instrumentering og struktur
Stykket er instrumentert for tverrfløyte, to oboar, to fiolinar, violetta (bratsj) og basso continuo, samt to songsolistar (tenor, bass) og firedelt kor.
Øya Strand
Strand var ei av Dei nordfrisiske øyane på vestkysten av Nordfriesland i det som i dag er Tyskland. Ho vart øydelagd under Burchardiflaumen i 1634, som delte øya opp i Nordstrand, Pellworm og Nordstrandischmoor. Strand har same tyding på tysk, dansk og frisisk som på norsk.
Den største byen på den tidlegare øya var Rungholt, som ein meiner var den største byen i området, men denne sokk i havet under ein storm i 1362
Jordanelva
Jordanelva, eller berre Jordan, er ei 251 km lang elv i Midtausten. Elva har utspring i Anti-Libanonfjella ved Hermon, og renn gjennom den jordanske Riftdalen via Genesaretsjøen i Galilea i Israel. Ho renn sørover til ho munnar ut i Daudehavet, som ingen elver renn ut frå.
Elva utgjer grensa mellom Jordan i aust og Palestina og Vestbreidda i vest. Vestbreidda av Jordanelva vart okkupert av Israel etter seksdagarskrigen i 1967.
Jordanelva er den viktigaste ferskvasskjelda i området. Det er strid om kva land og folkegrupper som får nytta seg av ferskvatnet i elva. Statane Israel, Libanon, Syria, Jordan og i tillegg dei palestinske sjølvstyresmaktene har alle interesse av å nytta vatnet i vassdraget.
Elveleie
Elva fell raskt i løpet av 75 km til den myrlendte Hulasjøen, som ligg like over havnivå. Ut frå innsjøen fell elva mykje meir i løpet av dei 25 km ned til Genesaretsjøen. Siste delen av elva fell slakare, og elva dannar meander før ho munnar ut i Daudehavet, kring 422 meter under havnivå, som ikkje har noko utløp. To store sideelvar kjem inn frå aust i denne sist delen: Yarmouk og Zarqaelva.
Delen nord for Genesaretsjøen (hebraisk כנרת Kinneret, arabisk: Bohayrat Tabaraya) ligg innfor grensene til Israel, og dannar vestgrensa mot Golanhøgdene. Sør for innsjøen dannar ho grensa mellom kongedømet Jordan (i aust) og Israel.
Ei bibelsk elv
Elva blir omtalt spreidde stader i Bibelen, mellom anna som kjelda til «Guds hage», ei stor, fruktbar slette. Ho er òg omtala som grenseelva mellom «to stammar og den halve stammen» i aust og «ni stammar og halve Manassestammen» som leia av Josva busette seg på Vestbreidda.
Jesus skal ha vorte døypt i elva då han var kring 30 år.
Akharnés
I antikken var byen eit deme og mange av innbyggjarane var kolseljarar. I dag er det eit arbeidarklassenabolag.
7. september 1999 låg byen svært nær episenteret til eit kraftig jordskjelv, som førte til store øydeleggingar i Akharnés og andre stader i Aten.
Administrativ inndeling
Kommunen vart danna i 2011 ved at ein slo saman dei tidlegare kommunane Dei to tidlegare kommunane er no kommunaleiningar.
Ved folketeljinga i 2011 hadde kommunen 106 943 innbyggjarar, medan kommunaleininga Akharnés hadde 100 743 og tettstaden med same namn 99 346 innbyggjarar.
Jegosjikha
Jegosjika (russisk Егошиха) er ei elv i Perm i Russland og ei av sideelvane til Kama frå venstre i nedslagsfeltet til Volga.
Trass i at ho berre er 9 km lang er ho historisk viktig. Ho renn hovudsakleg gjennom sjølve byen Perm og spring ut frå eit skogområde nær bydelane Lipovaja Gora og Vladimirskiij. Elva renn langs Jegosjikha-ravinen, som deler Perm i to på venstrebreidda av Kama. To demningar og ei bru kryssar elva. Langs Jegosjika ligg mange små hus, Den sørlege gravplassen og Jegosjika gravplass. Jegosjika renn ut i Kama nær elvehamna Perm I.
Historie
Den første busetnaden ved Perm oppstod rundt Jegosjika og vart først skildra av Prokopij Jelizarov i 1647. Denne busetnaden vart seinare kalla landsbyen Jegosjika. I 1723 vart det oppdaga kopar her og Jegosjika koparfabrikk vart grunnlagd av Vasilij Tatisjtsjev ved breidda av elva. Han var leiar for Uralfabrikkane. Arbeidarne sine busetnader utvikla seg etter kvart til byen Perm.
Vulkankjegle
Vulkankjegler er av dei enklaste vulkanformasjonane i verda. Dei er bygd opp av fragment som er kasta opp (sprøyta ut) frå ein vulkanventil og som samlar seg opp i ein haug rundt ventilen i form av ei kjegle med eit krater i midten. Vulkankjegler kan delast inn i forskjellige typar, avhengig av kva stoff som er kasta ut i utbrotet. Av dei vanlegaste typane finn ein sprutkjegle, cinderkjegle, oskekjegle og tuffkjegle.
Sprutkjegle
Ei sprutkjegle er forma av smelta lava som vert kasta ut frå ein ventil. Gassar som utvidar seg i lavafontena riv den flytande steinen inn i ujamne klumpar som fell tilbake til jorda og dannar ein haug rundt ventilen. Den framleis delvis flytande steinen skvettar eller spruter når han treffer overflata og haugen som vert danna vert derfor kalla ein spruthaug. Sidan "dropane" ikkje er heilt faste når dei landar får kvar partikkel ei særs ujamn form og smeltar saman når dei stivnar, og på den måten er dei forskjellig frå sinder og oske. Sprutkjegler er typiske for vulkanar med særs flytande magma, som dei ein finn på Hawaii.
Oske- og tuffkjegler
Eit døme på ei tuffkjegle er Diamond Head på Waikīkī i Hawaii.
Sinderkjegler
Ei sinderkjegle er ei vulkansk kjegle som nesten berre består av lause vulkanske partiklar kalla sinder (pimpstein, pyroklastisk stein eller tefra). Dei består av partiklar og klumpar av størkna lava som kjem frå ein enkelt ventil. Når den gassdrivne lavaen vert blåst kraftig ut av ein ventil bryt han opp i små bitar og størknar, før han fell ned tilbake som sinder rundt ventilen, og dannar slik ei sirkelforma eller oval kjegle. Dei fleste sinderkjegler har eit skålforma krater på toppen.
Sinerkjegler vert sjeldan høgare enn 500-750 m i forhold til omgjevnadane og sidan dei består av lausmassar vert dei ofte raskt erodert bort, med mindre det skjer nye utbrot.
Kjelder
Vulcano
Krokslottet
Krokslottet er ein ås i Marker kommune i Viken. Det høgaste punktet heiter Varden og har ei høgd på 278 meter over havet. Dette er det 19. høgaste punktet i Østfold av åsane med primærfaktor på minst 50 meter.
Kilis
Kilis er ein by i sør i det sentrale Tyrkia nær grensa til Syria og det administrative senteret i provinsen Kilis.
Grenseovergangen til Syria ligg 5 km sør for byen og den store byen Gaziantep ligg 60 km mot nord. Fram til 1996 var Kilis eit distrikt i Gaziantep.
Klima
Kilis har eit halvtørt klima med særs varme, tørre og lange somrar og kjølige og regnfulle vintrar.
Ustaoset stasjon
Ustaoset stasjon er ein jernbanestasjon på Bergensbanen. Stasjonen ligg i Hol kommune i Viken, han vart opna i 1912 fordi det hadde oppstått ein hytteby på staden.
Eiterådalen
Eiterådalen er eit dalføre sørvest i Vefsn.
Dalen følgjer Eiteråga drygt to mil sørover. Langs Eiteråga ligg matrikkelgardane Steinlia, Lia (Eiterålia, Øvre Eiteråga), Påljorda (Nedre Eiteråga), Torejorda, Holmen (Eiteråholmen) og Sirijorda (Tverelvmoen). Vest for hovuddalen ligg dei forlengst fråflytta gardane Skjørlægda og Fjellgarden (Eiteråfjellet). Landet som høyrer til gardane Skjørlæda og Fjellgarden inngår i Skjørlægda naturreservat, som er freda gjennom verneplan for barskog.
Statskog eig det meste av landet i Eiterådalen, og jordbruk og skogsdrift har vore dei viktigaste næringsvegane i dalen. I dag har ingen av dei som bur i dalen landbruk som hovudnæring.
2049
2049 er eit normalår sombyrjar på ein fredag i den gregorianske kalenderen.
Odd Reidar Solem
Odd Reidar Solem er ein norsk journalist. Han var med i det fyrste kullet ved medielina ved Høgskulen i Volda i 1973. Han arbeidde nokre år i avis før han vart tilsett i NRK i 1977. Frå 1989 var han redaktør i Romsdals Budstikke i Molde, før han byrja i TV2 i 1993. Han fekk i 2008 Kulturdepartementet sin nynorskpris for journalistar.
2051
2051 er eit normalår som startar på ein sundag i den gregorianske kalenderen.
Straumsfjorden på Hitra
Straumfjorden er ein fjordarm av Frøyfjorden på Hitra i Trøndelag. Fjorden strekkjer seg 12 km søraustover til Straum i botn av fjorden.
Fjorden går på begge sider av øya Helgebustad. Det nordlege innløpet ligg mellom Stamnesvik i nord og Dønholman i sør, og det sørlege innløpet mellom Grefsnes og Tiholman. Ved Håvikstraumen på sørsida av Helgbustadøya går det bru over til øya.
Airlift
Airlift er eit norsk helikopterføretak som er basert på Førde lufthamn, Bringeland i Sunnfjord kommune. Det er i dag det leiande helikopterselskapet i Noreg. Airlift er eigd av Blueway, som igjen er eigd av Reiten & Co, Skogstad Corporate og Helicopter Transportation Group.
Om verksemda
Airlift har i dag ein flåte på 17 helikopter, og om lag 80 tilsette. I tillegg til hovudbasen på Bringeland, har Airlift basestasjonar i Kinsarvik og på Longyearbyen.
Verksemda vart skipa av Thorbjørn Lie i 1986 under namnet Eeg-Henriksen helikopter. Airlift tok over kontrakten med flyging for Sysselmannen på Svalbard frå Helikopterservice AS i 1996. I 1999 kjøpte dei opp Helikopterteneste AS, som var basert i Kinsarvik i Hardanger. Airlift hadde kontrakt med Rikstrygdeverket om luftambulanseflyging med helikopter fram til 2002, då Norsk luftambulanse tok over denne tenesta.
Ulukker
Airlift har ein lei ulukkesstatistikk. Dei har vore involvert i 9 ulukker i tidsrommet 1996 - 2011, der til saman 13 personar omkom. Den mest alvorlege Airlift-ulukka til no, er helikopterulukka ved Dalamot 2011, den 4. juli, då alle dei fem ombord omkom.
Jaroslav Soukup
Aktiv
Med eitt tilleggsminutt kneip Soukup bronsen på 20 km under VM i skiskyting 2012 i Ruhpolding. Han slo fjerdemann Andreas Birnbacher med 0,8 sekundar og var høvesvis 5,3 og 12,3 sekundar bakom vinnarane av sølv- og gull. Året etter, då VM i skiskyting 2013 fann stad i Nové Město na Moravě i heimlandet, gjekk Soukup ein av etappane for tjekkiske laget som vann bronsen på mixstafetten. Under dei olympiske vinterleikane 2014 i Sotsji sikra dei same fire tsjekkiske skiskyttarane; Veronika Vítková, Gabriela Soukalová, Soukup og Ondřej Moravec, seg sølvmedalje på mixstafetten, eit drygt halvminutt bakom det norske gullmannskapet. 11 dagar tidlegare overraska Soukup med å vinne OL-bronsen på 10-kolometeren, 0,7 sekund føre Anton Sjipulin frå Russland. Ole Einar Bjørndalen vart olympiameister i øvinga, framom austerrikaren Dominik Landertinger, dei to gjekk høvesvis 5,7 og 4,4, sekundar fortare enn Soukup.
Drake Nunatak
Drake Nunatak er ein nunatak på 1935 moh ved foten av Bermel Escarpment og 1 nautisk mil (2 km) aust for Elliott Nunatak i Thiel Mountains. Namnet vart foreslått av Arthur Ford og Peter Bermel, som i lag leia gruppa frå US Geological Survey (USGS) som vitja Thiel Mountains i 1960–61, etter Avery A. Drake jr., ein geolog i USGS ombord på USS «Glacier» til Thurston Island og Bellingshausenhavet i 1960–61.
Moderne fuglar
Moderne fuglar, vitskapleg namn Neornithes, utgjer ein underklasse av den biologiske klassen Aves som samlar alle nolevande fuglar, alle utdøydde fuglar i jorda si nytid og nokre fleire utdøydde sidegreiner i krittida. Dette taksonet vart introdusert for paleornitologien av Gadow i 1893, for å skilje moderne fuglar frå grupper som døydde ut i jorda si mellomtid.
Moderne fuglar skil seg frå alle takson av utdøydde fuglar ved at dei manglar tenner. Dei utdøydde artane, som til dømes Ichthyornis, hadde tenner.
Sûre
Sûre (tysk Sauer) er ei elv i Belgia, Luxembourg og Tyskland, og ei av sideelvane til Moselle frå venstre, med ei total lengd på 173 km.
Ho har utspring nær Vaux-sur-Sûre i Ardennane i søraustlege delar av Belgia, og renn austover og inn i Luxembourg nær Martelange. Vest for Esch-sur-Sûre renn ho ut i ein kunstig innsjø, Øvre Sûresjøen, som er opphavet til det franske namnet og den luxembourgske kommunen Lac de la Haute-Sûre. Etter ho har passert gjennom Ettelbruck og Diekirch dannar ho grensa mellom Luxembourg og Tyskland dei siste 50 km før ho etter Echternach munnar ut i Moselle ved Wasserbillig. Elvane Wiltz, Alzette, Kvite Ernz, Svarte Ernz, Our og Prüm er sideelvar.
Grimsfjellet
Grimsfjellet  er ein ås i Marker kommune i Viken. Han har ei høgd på 277 meter over havet og er det 20. høgaste punktet i Østfold av åsane med primærfaktor på minst 50 meter.
Kadirli
Kadirli (tidlegare kalla Kars, og kanskje i antikken Flavias eller Flaviopolis), er ein by og eit distrikt i provinsen Osmaniye i Middelhavsregionen i Tyrkia. Han ligg på sletta Çukurova, 90 km frå den store byen Osmaniye. Han har 80 000 innbyggjarar (2010).
Ik
Ik (russisk Ик) er ei elv i Basjkortostan og Tatarstan i Russland og ei av sideelvane til Kama frå venstre i nedslagsfeltet til Volga.
Knøttspissmus
Knøttspissmus (Sorex minutissimus) er eit pattedyr i spissmusfamilien, og det minste pattedyret i Noreg. Ho veg opp til fire gram og har ein fire centimeter lang kropp med ein to-tre centimeter lang hale. Ho lever i nordlege delar av Eurasia frå Noreg i vest til den russiske stillehavskysten og Japan i aust Det er uvisst kor stor og utbreidd bestanden i Noreg eigentleg er, då knøttspissmusa er vanskeleg å fanga og lett å oversjå. Ho føretrekkjer våt granskog med mykje mose, men kan òg finnast i myr og i tørr furuskog. Ho er insektetar og kan eta to til fem gonger kroppsvekta si på eit døgn. Ungane blir fødd i mai-august med opp til sju ungar i kvart kull.
Ik
Nær landsbyen Nagajbakovo har elva ei middelvassføring på 45,5 m³/s. Elva frys til i andre halvdel av november og vert isfri att i midten av april. Dei største sideelvane hennar er Dymka, Mellja og Menzelja frå venstre og Usen frå høgre. Elva er framkommeleg 100 km oppover frå munningen.
Knøttspissmus
Kjelder
{{autoritetsdata{{
Ik
Byane Oktjabrskij og Menzelinsk ligg ved elva. Det ligg store oljefelt i nedslagsfeltet til elva og det føregår produksjon i områda Muslumovskogo Aznakaevskogo i Tatarstan.
Samaritansk religion
Bakgrunnsstoff
Samaritansk religion Samaritan
Barmfjorden
Barmfjorden er ein fjordarm av Frøyfjorden på Hitra i Trøndelag. Fjorden strekkjer seg 5 km sørover til Vollen i botn av fjorden.
Dreamer av Supertramp
«Dreamer» er ein song av Supertramp frå albumet Crime of the Century frå 1974. Songen kom ut på singel og nådde 13. plassen på UK Singles Chart i februar 1975. I 1980 kom songen ut på konsertalbumet Paris. Denne konsertutgåvakom ut på singel og nådde 15. plassen på den amerikanske Billboard-lista, 36. plassen på Nederlandsk Topp 40, og heilt til topps på Canadian Singles Chart. «Dreamer» kom òg ut på albumet til Roger Hodgson, Classics Live, spelt inn i 2010.
Bakgrunn
«Dreamer» vart komponert av Roger Hodgson på Wurlitzer-pianoet hans heime hos mora då han var 19 år gammal. På den tida spelte han inn ein demo songen med vokal, Wurlitzer og pappøskjer som perkusjon. Hodgson sa «Eg var nøgd - det var første gongen eg hadde spelt på ein Wurlitzer.» Supertramp spelte inn sin versjon av songen basert på denne demoversjonen.
Bandet framførte songen på BBC-programmet Old Grey Whistle Test i 1974, der ein kan sjå John Helliwell spele på kanten av eit vinglas på toppen av klaverinstrumentet sitt for å få ein viss lydeffekt.
1975: 7"-singel
Side ein Side to
Amerikansk versjon
Side ein Side to
Europeisk versjon
Side ein Side to
Sefardar
Sefardar eller sefardiske jødar (hebraisk סְפָרַדִּי, sefardím, moderne hebraisk sfaraddi tiberisk səp̄āraddî - «Sefarad» er eit jødisk namn på den iberiske halvøya ) er primært jødar med historiske røter i mellomalderens Spania og Portugal. Desse blei tvinga i eksil eller i skjul av Alhambra-ediktet av 1492, og slo seg særleg ned i andre middelhavsland og i Nederland. Namnet blir i praksis òg brukt om ikkje-iberiske jødar som stammar frå arabisk-språklege land, såvel som heilt generelt om jødar av ikkje-askenasisk opphav.
Sefardiske jødar i den opphavlege tydinga inkluderer først og fremst jødar frå Marokko, Algerie, Hellas, Tyrkia, og i tillegg mange jødar frå Italia, Frankrike, Belgia, Nederland, Storbritannia, Amerika og Israel. Tidlegare talte dei fleste sefardar spansk, jødespansk eller portugisisk. Ein særleg variant av det spanske eller jødespanske språket bruka av sefardiske jødar er «ladino», som kan skildrast som strengt ordrette omsetjingar frå hebraisk til spansk eller jødespansk. Frå midten av 1900-talet har det gradvis vorte vanleg å bruke namnet «ladino» for det jødespanske språket.
Verktøyet kateter
Ein legg inn kateter for å:
Eit lite kateter for innføring i ei vene kallast oftast ei perifer venekanyle, av di det blir lagt inn i ei lita perifer vene. I Noreg nyttar ein ofte handelsnamnet «Venflon» uansett fabrikat. Eit sentralt venekateter (CVK) har større indre diameter og ligg med spissen nære eller i høgre framkammer. Det er eigna til spesielle medikamenttypar og store væskemengder. Eit Swan-Ganz kateter er eit kateter plassert i pulmonalarterien for å måle trykk.
Ílio
Ílio (gresk Ίλιο, katharevousa Ίλιον, i antikken Ilium), tidlegare kalla Nea Liosia eller Nea Liossia, er ein kommune i dei nordvestlege forstadane til Aten i Hellas. Kommunen inngår i byområdet til Aten, og høyrer frå 2011 administrativt til periferieininga Vest-Aten i periferien Attikí.
Fjellet Egáleo ligg i vest. Ílio ligg òg søraust for Elevsína, sør for Attikí Odós og nord for Pireus.
Ílio bestod tidlegare hovudsakleg av jordbruksområde, men urbanisering mellom 1950- og 1990-åra har ført til at desse områda stort sett er borte. Berre nær Egáleo finn ein meir steinete og berre landskap. Det vart drive gruvedrift i dei vestlege områda frå 1960-åra og fram til slutten av 1900-talet.
Tor Eystein Øverås
Tor Eystein Øverås er ein norsk forfattar og litteraturkritikar.
Han voks opp i Bodø og er busett i Berlin.
Brattfjell i Østfold
Brattfjell  er ein ås i Marker kommune i Viken. Han har ei høgd på 273 meter over havet og er det 21. høgaste punktet i Østfold av åsane med primærfaktor på minst 50 meter.
Provinsen Ciudad Real
Ciudad Real er ein provins sentralt i Spania, sørvest i den autonome regionen Castilla-La Mancha. Han grensar til provinsane Cuenca, Albacete, Jaén, Córdoba, Badajoz og Toledo. Provinshovudstaden er Ciudad Real.
Sulfjorden
Sulfjorden er ein fjord i Frøya kommune i Trøndelag mellom øya Frøya og fiskeværet Sula. Fjorden strekkjer seg 8 km frå sørvest til nordaust.
Provinsen Ciudad Real
Provinsen har kring ein halv million innbyggjarar.
Tablas de Daimiel nasjonalpark ligg i Ciudad Real, medan Cabañeros nasjonalpark ligg i både denne provinsen og provinsen Toledo.
Frøyfjorden
Frøyfjorden er ein fjord mellom øyane og kommunane Frøya og Hitra i Trøndelag. Fjorden strekkjer seg 36 km frå vest til aust.
Fjorden har innløp i vest mellom Sletringen fyr i nord og Morodden i sør. Det ligg særs mange holmar og skjer på kvar side av fjorden, men særleg på nordsida av Hitra. Dei vestlegaste av desse øyane vert kalla Bipøyan. Riksveg 714 kryssar den austlege delen av fjorden via den 5,3 km lange Frøyatunnelen. Tunnelen går frå Dolmøya på nordsida av Hitra og over til Hammarvika.
På Frøya ligg i tillegg bygdene Flatval og Titran ved fjorden. På Hitra har Frøyfjorden to sidefjordar, Straumfjorden i vest og Barmfjorden i aust.
I vest grensar fjorden mot Ramsøyfjorden og i aust mot den sørlege delen av Frohavet.
Fjorden er ikkje djup, berre vel 100 meter, men med særs laus og dårleg havbotn. Då Frøyatunnelen vart prosjektert og bygd på 90-talet måtte tunneltraseen endrast og heile tunnelen frysestøypast.
Elliott Nunatak
Elliott Nunatak er ein stor nunatak, 2165 moh, som stikk opp av Bermel Escarpment i Thiel Mountains i Antarktis. Han er kalla opp etter Raymond L. Elliott, ein geolog i gruppa frå US Geological Survey som vitja Thiel Mountains og som kartla desse fjella i 1960–61. Namnet vart foreslått av Peter Bermel og Arthur Ford, som i lag leia gruppa.
Der Friede sei mit dir
Der Friede sei mit dir, BWV 158, er ein kyrkjeleg kantate komponert av Johann Sebastian Bach.
Han vart komponert i Weimar i 1713-1717 for kyndelsmesse.
Teksten er skriven av Johann Georg Albinus (andre sats), Martin Luther (fjerde sats) og ein ukjend tekstforfattar (første og tredje sats).
Koraltemaet er basert på salmen «Christ lag in Todesbanden» av Martin Luther.
Instrumentering og struktur
Stykket er instrumentert for obo, fiolin solo og basso continuo, saman med to songsolistar (sopran, bass) og firedelt kor.
Det består av fem satsar:
Apurímac-regionen
Apurímac-regionen (spansk Región Apurímac, quechua Apurimaq suyu) er ein region i det sentrale Peru. Han har grenser mot Cuzco-regionen i aust, mot Ayacucho-regionen i vest og Arequipa-regionen i sør. Regionnamnet kjem frå quechua og tyder gud taler.
Apurímac-regionen er på 20 896 km² og har 409 506 innbyggjarar (1996). Regionhovudstaden er Abancay.
Politisk inndeling
Regionen er delt inn i 7 provinsar som igjen er delt inn i til saman 80 distrikt. Liste av namn på provinsane med provinshovudstadnamn i parentes:
Historie
Ikkje mykje er kjent om opphavet åt regionen, men i krøniker vert det slått fast at dei første busettarar kom frå ulike regionar med opphav i quechua-kulturen. Folkestammane Chancas slo seg ned i Andahuaylas-privinsen. Desse gruppene av stammar er blitt kjent i historia åt Peru som rebelske, fryktlause krigarar.
Krønikene fortel at Chancas-stammane bruka to år på å førebu eit åtak for å erobre «kongeriket Cuzco» rundt år 1438, men takka vere karakteren og strategien åt inka Pachacútec vart ikkje Cuzco teke.
Då conquistadorane etablerte ein første politisk organisering av kolonien, blei det meste av Apurímac-regionen sett under administrasjon av styresmakta i Huamanga i Ayacucho-regionen, det finst lite historisk materiale som fortel korleis byar og sentra vart grunna.
I den første tida til republikken Peru var Abancay-provinsen lagt under Cuzco-regionen. Først i 1873 blei Apurímac-regionen skipa med Abancay som hovudstad.
Geografi
Regionen ligg i eit høgtliggande område i Andes. Det meste av arealet ligg over 3000 moh. med fjelltoppar over 5000 moh., men her er òg djupe dalar med elver som kløyver landskapet. Fleire sørlege sideelver renn nord og vert tømt i Apurímac-floden som er grenseelv mot Cuzco-regionen over ei strekning i nord. Det høgste fjellet i regionen er Ampay på 5225 moh. Fjellet ligg i eit verneområde lengst nord i regionen, berre ca 10 kilometer frå regionshovudstaden Abancay. Hovudvegen mellom Cuzco og Nazca passerer Abancay. Det finst ein veg mellom Abancay og Ayacucho gjennom byane Andahuaylas og Chincheros. Provinshovudstaden Tambobamba i nordaust har veg til Cuzco, og provinshovudstaden Antabamba er knytt til Cuzco-Nazca-sambandet. Utanom dei nemnde vegane er kommunikasjonstilbodet innan regionen svakt grunna det kuperte landskapet. Andahuaylas og Mara har flyplass.
Eva Marie Halvorsen
Eva Marie Halvorsen er ein norsk lektor og politikar busett i Førde kommune i Sogn og Fjordane. Halvorsen representerer Høgre og er varaordførar i Førde kommune i perioden 2007-2011. Ho var dekan ved Høgskulen i Sogn og Fjordane si avdeling for helsefag i Førde i perioden 1994-2015.
Crime of the Century av Supertramp
Crime of the Century er det tredje studioalbumet til det engelske rockebandet Supertramp, gjeve ut i september 1974 på A&M Records. Crime of the Century vart det kommersielle gjennombrotet til Supertramp i både USA og Storbritannia, godt hjelpt av den britiske hitten «Dreamer» og den amerikanske hitten «Bloody Well Right». Albumet nådde topp 10 på den britiske albumlista og topp 40 i USA, og selde til slutt til gullplate i USA i 1977 etter at Even in the Quietest Moments... var komen ut. Albumet var det første til Supertramp med trommeslagaren Bob Siebenberg (på den tida omtalt som Bob C. Benberg), John Helliwell på blåseinstrument, bassisten Dougie Thomson, og med-produsenten Ken Scott. Albumet fekk god omtale i musikkpressa, og vart mellom anna plassert på lista til Rolling Stone over dei 50 beste progrockalbuma gjennom tidene.
Bakgrunn og innspeling
Etter at dei to første albuma selte dårleg, og turneane deira ikkje gjekk særskild bra, vart Supertramp oppløyst. Rick Davies og Roger Hodgson henta så nye medlemmar, trommeslagaren Bob C. Benberg, blåseinstrumentalisten John Helliwell og bassisten Dougie Thomson. Plateselskapet deira, A&M, særskild A&R-mannen Dave Margereson (som vart manageren deira dei neste ti åra), sende denne nye besetninga til ein gard frå 1600-talet vest i Dorset for å øve i lag og førebu albumet.
Albumet vart spelt inn i fleire studio, mellom andre Ramport Studios (eigd av The Who) og Trident Studios, med med-produsenten Ken Scott. Medan dei spelte inn albumet, spelte Davies og Hodgson inn kring 42 demo-songar, der åtte vart valde ut til for albumet. Fleire andre spor dukka opp på seinare album (Crisis? What Crisis? og ...Famous Last Words...).
Hodgson sa om «Hide in Your Shell»: «Eg var 23 då eg skreiv den songen, forvirra i livet, som mange folk er i den alderen, og eg prøvde å skjule utryggleiken min. Eg har alltid klart å uttrykkje dei innarste kjenslene mine open i ein song, og 'Hide in Your Shell' kom til meg på ei tid då eg kjende meg særs einsam - einsam både i livet og i bandet - utan noko å dele den andelege søken med.»
«Dreamer» vart komponert av Hodgson på Wurlitzer-pianoet hans heime hos mora då han var 19 år gammal. På den tida spelte han inn ein demo av songen med vokal, Wurlitzer, og pappøskjer som perkusjon. Hodgson sa: «Eg var nøgd - det var første gongen eg hadde spelt på ein Wurlitzer.» Supertramp spelte inn sin versjon av songen i same stil som den tidlegare demoversjonen. Hodgson sa òg på In the Studio with Redbeard at dei hadde vanskar med å gjenskape songen då dei spelte han inn for albumet.
Ei anna av Hodgson sine filosofiske songar, «If Everyone Was Listening», var inspirert av As You Like It-munnhellet «All the world’s a stage, and all the men are merely players». I følgje Entertainment Weekly, var meldinga i songen «Å ikkje vite kva som føregår i tankane til folk er ein annan måte å ikkje ha kontroll på. Frykta kjem ikkje av mangelen på kunnskap om tankeprosessen til ein annan person, men frå å konfrontere det faktum at me ikkje har kontroll over alt.» Songen vart seinare tittelsporet for eit album av Michael Ball frå 2014 med same namn.
Albumet var kalla opp etter siste songen på albumet, «Crime of the Century», som bandet meinte var den sterkaste på albumet. Kort tid før han slutta i Supertramp, sa Hodgson: «Fleire folk har kome til meg og sagt at den songen har rørt dei djupt enn nokon annan song. Songen kom til då me budde i lag på Southcombe Farm i Thorncombe, og berre åt, sov og pusta idear for albumet. Songen gjekk fram og attende mellom meg og Rick i mange veker før han endeleg tok form.» Av ukjende årsaker har Hodgson i fleire intervju både før og etter sagt at songen var skriven av Davies aleine.
Hodgson skildrar «School» som «i hovudsak min song» men sa at Davies skreiv både pianosoloen og ein god del av teksten. I eit intervju med Jeff Parets i Acoustic Storm i 2010, sa Hodgson at songen var basert på opplevinga hans på kostskule og om jenteskriket: «Alt, særskild skriket like før bandet kjem inn, representerer mykje... Eg meiner, skulen er ein flott plass. Det er sjølvsagt ein skuleplass, men skriket representerer mykje meir.»
I episoden på In the Studio with Redbeard om albumet sa Hodgson at «Rudy» var rollefiguren på albumet, og på eit vis ei slags sjølvbiografisk skildring av livet til Davies på den tida. Lyden av eit tog på «Rudy» vart spelt inn på London Paddington stasjon, medan publikumslydane var henta frå Leicester Square.
Crime of the Century omhandlar til ein viss grad tema som einsemd og mental sta mental stabilitet, men er ikkje eit konseptalbum. Davies knytte saman opningssporet «School» til «Bloody Well Right» med linja «So you think your schooling is phoney», og i følgje Hodgson var andre samlande trådar utover dette berre i fantasien til lyttaren.
Plateomslag
Fotografiet for plateomslaget var det første omslaget Paul Wakefield laga. Den kunstnariske leiaren i A&M Records, Fabio Nicoli, inviterte Wakefield til studioet der bandet arbeidde og hadde lese tekstane til han. Då albumtittelen vart vald ut, tenktne Wakefield kva slags høvande setning som kunne kombinerast med 'the crime of the century'» og valde ut ei linje frå songen «Asylum»: «when they haunt me and taunt me in my cage.» Ein av ideane hans, eit fengselsvindauge som svevde i verdsrommet med ein person skrikande i det stille gjennom stolpane, vart godkjend av bandet og då Wakefield byrja å utvikle ideen, reduserte han fangen til berre hender som heldt rundt stolpane.
Mottaking
Crime of the Century var det første Supertramp-albumet som nådde topp 30 i USA og etter kvart selte til gullplate i USA, i 1977. Albumet var òg det kommersielle gjennombrotet i Storbritannia der Crime of the Century nådde fjerdeplassen på albumlista i mars 1975. Singelen «Dreamer» nådde 13. plassen på singellista same månaden. Albumet vart ein særskild suksess i Canada og låg inne på lista i over to år og selde over ein million eksemplar.
I 1978 vart Crime of the Century rangert på 108. plassen på The World Critic Lists, der kjende rockekritikarar og DJ-ar stemte over dei 200 beste albuma gjennom tidene. Village Voice-kritikaren Robert Christgau var ambivalent mot albumet og den «streite kunstrocken», som han kalla «Queen utan pynt. Yes utan pianistikk og taktskifte.» Adam Thomas skildra i Sputnikmusic albumet som eit av dei betre frå 1970-åra på grunn av det mektige uttrykket for forvirring og framandgjering av unge vaksne, og for den stadige kontrasten mellom element av prog og pop.
I 1987-utgåva av The World Critic Lists, rangerte Geoff Edwards i CBC albumet som det tiande beste gjennom tidene. I ei avstemming frå 1998 der over 200 000 personar deltok, vart Crime of the Century med blant dei tusen beste albuma gjennom tidene, og i 2005 var det med i boka 1001 Albums You Must Hear Before You Die. I 2015 kåra Rolling Stone albumet til det 27. beste progrockalbumet gjennom tidene. Paul Elliott i Classic Rock kalla det eit progressiv rock-meisterverk.
Innhald
Alle songane er skrivne av Rick Davies og Roger Hodgson.
Medverkande
Andre medverkande (ingen av dei oppførte i omslaget)
Campi Flegrei
Campi Flegrei, òg kalla Den flegreiske sletta, er ein stor og vid kaldera vest for Napoli i Italia. I dag ligg det meste av området under vatn, men inkluderer byen Pozzuoli og vulkanen Solfatara, som er den mytologiske heimstaden til den romerske eldguden Vulcanus. Ein meiner at kalderaen oppstod som følgje av to store hendingar. Den første skjedde for om lag 40 000 år sidan og spydde ut 200 km³ med magma som produserte campaniansk ignimbritt. For om lag 12 000 år sidan oppstod eit anna stort utbrot som danna ein mindre kaldera inni den store, sentrert rundt byen Pozzuoli. Denne hendingar produserte den gule napolitanske tuffbergarten. Området var kjend for dei gamle grekarane som hadde ein koloni i nærleiken ved Cumae.
Kalderaen som i dag om lag ligg ved havnivå kan ein nå til fots. Det inneheld mange fumaroler, der det kjem ut damp, og mange pyttar med kokande gjørme. Ein finn fleire kjegler og tuffkrater inne i kalderan. Eit av desse kratera er fylt med vatn og har danna Avernosjøen. I 1538 førte eit åtte dagar langt utbrot til at det vart danna ein ny ås, Monte Nuovo ('nytt fjell').
Taigaspissmus
Taigaspissmus (Sorex isodon) er eit pattedyr i spissmusfamilien. Ho lever i nordlege delar av Eurasia frå Noreg i vest til den russiske stillehavskysten i aust, men bestanden er ikkje jamt fordelt i heile dette området. Førekomstane i Skandinavia kan vera isolerte frå resten av stammen og vart ikkje påviste før i 1949. I Noreg er ho berre kjend frå eit drygt dusin enkeltfunn, mest i Hedmark men òg Troms og Vestlandet. Det er uvisst kor stor og utbreidd bestanden i Noreg eigentleg er.
Cuzco-regionen
Cuzco-regionen (spansk Región Cusco, quechua Qusqu suyu) er ein region i det sentrale Peru. Han har grenser mot Ucayali-regionen i nord, mot Madre de Dios-regionen og Puno-regionen aust, mot Arequipa-regionen i sør og mot Apurímac-regionen, Ayacucho-regionen og Junín-regionen i vest.
Cuzco-regionen er på 72 104 km² og har 1 103 536 innbyggjarar (1996). Regionhovudstaden er Cuzco.
Politisk inndeling
Regionen er delt inn i 13 provinsar som igjen er delt inn i til saman 108 distrikt. Liste av namn på provinsane med provinshovudstadnamn i parentes:
Geografi
Regionen har eit landskap med mykje mangfald sett saman av fjell, høgfjellsplatå, bratte og slakke dalsider og canyonar.
Kråkvågfjorden
Kråkvågfjorden er ein fjord i Hitra, Orkland og Ørland kommune i Trøndelag. Fjorden strekkjer seg 13 km søraustover til starten av Trondheimsfjorden.